OpenLLM-France/wikimedia huggingface dataset:
# Frontis (fill de Frixos)

Frontis (en grec antic: Φροντις) va ser, segons la mitologia grega, un heroi fill de Frixos i de Calcíope. Era germà d'Argos, Citissor i Melas. Pausànias li atribueix un altre germà, Presbó.
Frontis i els seus germans es van criar a la Còlquida, però després de la mort del seu pare, els germans van voler venjar de les vexacions que el seu pare havia rebut a mans del rei Atamant, rei d'Orcomen. Van naufragar i van arribar a una illa de la Mar Negra i d'allà els van rescatar Jàson i els argonautes. Quan Jàson va saber que Frontis i els seus germans eren néts del rei Eetes, Jàson els va convèncer perquè tornessin amb ell a la Còlquida i l'ajudessin a obtenir el Velló d'or. Jàson va preguntar a Frontis i als seus germans la geografia del territori i com era de segur transitar-hi. Quan van recuperar el velló, Frontis i els seus germans van tornar amb la tripulació de l'Argo a Grècia.

## Referències

* ↑ Apol·lodor. Biblioteca, I, 9, 1
* ↑ Pausànias. Descripció de Grècia, IX, 34, 8
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 83. ISBN 9788496061972.
* ↑ Valeri Flac. Argonàutica, V, 460
# Ocell de tempesta de Monteiro

L'ocell de tempesta de Monteiro (Hydrobates monteiroi) és un ocell marí de la família dels hidrobàtids (Hydrobatidae), d'hàbits pelàgics, que cria -durant l'estiu- a dos illots propers a l'illa de la Graciosa, a les Açores, i es dispersa pel voltant.
# Ocell de tempesta de les Galápagos

L'ocell de tempesta de les Galápagos (Hydrobates tethys) és un ocell marí de la família dels hidrobàtids (Hydrobatidae), d'hàbits pelàgics que cria a caus a les illes Galápagos i altres properes a la costa del Perú, i es dispersa pel Pacífic oriental des d'Amèrica Central fins a Xile. Antigament es definia en el gènere Oceanodroma abans que aquest gènere fos sinònim amb Hydrobates.

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* ↑ «Taxonomic Updates – IOC World Bird List» (en anglès americà). [Consulta: 29 juliol 2021].
# Ocell del paradís corbí de l'illa d'Obi

L'ocell del paradís corbí de l'illa d'Obi (Lycocorax obiensis) és un ocell de la família dels paradiseids (Paradiseidae).

## Hàbitat i distribució

Habita boscos i manglars de les terres baixes de les illes d'Obi i la propera Bisa, a les Moluques septentrionals.

## Taxonomia

Lycocorax obiensis era, fins fa poc, considerada una subespècie de Lycocorax pyrrhopterus. Actualment són considerades espècies diferents arran Eaton et al. (2016)

## Referències

* ↑ «Ocell del paradís corbí de l'illa d'Obi». Cercaterm. TERMCAT, Centre de Terminologia. Rev. 10/05/2023(català)
* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1. https://www.worldbirdnames.org/bow/crows/
* ↑ JA Eaton, B van Balen, NW Brickle i FE Rheindt. 2016. Birds of the Indonesian Archipelago. Greater Sundas and Wallacea. Lynx Edicions, Barcelona.
# Ocell del paradís cua de filferro

L'ocell del paradís cua de filferro o de dotze filferros (Seleucidis melanoleucus) és una espècie d'ocell l'únic representant del gènere Seleucidis Lesson, 1835, de la família Paradisaeidae. Pobla les selves de Salawati i Nova Guinea.

## Referències

* ↑ «Ocell del paradís cua de filferro». Cercaterm. TERMCAT, Centre de Terminologia. Rev. 10/05/2023(català)
# Ocell del paradís d'Estefania

L'ocell del paradís d'Estefania (Astrapia stephaniae) és una espècie d'ocell de la família dels paradiseids (Paradisaeidae) que habita els boscos de muntanya de l'est i sud-est de Nova Guinea.

## Referències

* ↑ «Ocell del paradís d'Estefania». Cercaterm. TERMCAT, Centre de Terminologia. Rev. 10/05/2023(català)
# Ocell del paradís de Wallace

L'ocell del paradís de Wallace (Semioptera wallacii) és un ocell de la família dels paradiseids (Paradiseidae) i única espècie del gènere Semioptera Gray, 1859.

## Hàbitat i distribució

habita els boscos de les Moluques septentrionals, a Halmahera, Bacan o Kasiruta.

## Referències

* ↑ «Ocell del paradís de Wallace». Cercaterm. TERMCAT, Centre de Terminologia. Rev. 10/05/2023(català)
# Ocell del paradís reial

L'ocell del paradís reial (Cicinnurus regius) és una espècie d'ocell de la família dels paradisids (Paradisaeidae) i única espècie del gènere Cicinnurus Vieillot, 1816, si bé algunes classificacions inclouen aquí també les espècies del gènere Diphyllodes. habita els boscos de les terres baixes de Nova Guinea, Yapen, illes Aru, i Raja Ampat.

## Referències

* ↑ «Ocell del paradís reial». Cercaterm. TERMCAT, Centre de Terminologia. Rev. 10/05/2023(català)
# Ocell del paradís republicà

L'ocell del paradís republicà (Diphyllodes respublica) és una espècie d'ocell de la família dels paradiseids (Paradisaeidae) que habita els boscos de Waigeo i Batanta, a les illes Raja Ampat, de l'oest de Nova Guinea.

## Referències

* ↑ «Ocell del paradís republicà». Cercaterm. TERMCAT, Centre de Terminologia. Rev. 10/05/2023(català)
# Ocell del paradís roig

L'ocell del paradís roig (Paradisaea rubra) és una espècie d'ocell de la família dels paradiseids (Paradisaeidae) que habita zones boscoses de Waigeo i Batanta, a les illes Raja Ampat, front a la costa occidental de Nova Guinea.

## Referències

* ↑ «Ocell del paradís roig». Cercaterm. TERMCAT, Centre de Terminologia. Rev. 10/05/2023(català)
# Ocell del paradís trompeter

L'ocell del paradís trompeter o ocell del paradís de Keraudren (Phonygammus keraudrenii) és una espècie d'ocell de la família dels paradiseids (Paradisaeidae) i única espècie del gènere Phonygammus, si bé tradicionalment s'ha ubicat al gènere Manucodia. Habita zones boscoses de Nova Guinea, les illes Aru, les illes més occidentals de l'Arxipèlag D'Entrecasteaux i el nord de l'estat australià de Queensland.

## Referències

* ↑ «Ocell del paradís trompeter». Cercaterm. TERMCAT, Centre de Terminologia. Rev. 10/05/2023(català)
# Ocell sastre muntanyenc

L'ocell sastre muntanyenc (Phyllergates cucullatus) és una espècie d'ocell de la família dels cètids (Cettiidae). Es troba a l'Índia, Bhutan, Nepal, Bangladesh, Xina, Laos, Myanmar, Cambodja, Indonèsia, Tailàndia i Vietnam. Els seus hàbitats principals són els boscos tropicals i subtropicals de frondoses humits de les terres baixes i de l'estatge montà, els matollars humids tropicals i subtropicals, els cursos d'aigua, les zones humides i les àrees forestals fortament degradades. El seu estat de conservació es considera de risc mínim.

## Referències

* ↑ «Ocell sastre muntanyenc». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 629. ISBN 978-84-16728-37-4.
* ↑ BirdLife International. «Mountain Tailorbird. Phyllergates cucullatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 11 setembre 2023].
# Ocell sedós del Japó

L'ocell sedós del Japó (Bombycilla japonica) és una espècie d'ocell de la família dels bombicíl·lids (Bombycillidae). Es troba a l'est del continent asiàtic. Habita els boscos temperats i boreals. El seu estat de conservació es considera gairebé amenaçat.

## Referències

* ↑ «Ocell sedós del Japó». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Waxwings and allies, tits, penduline tits» (en anglès). IOC World Bird List Version 13.2. International Ornithologists' Union, 01-07-2023. [Consulta: 11 setembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 714. ISBN 978-84-16728-37-4.
* ↑ BirdLife International. «Japanese Waxwing. Bombycilla japonica» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 11 setembre 2023].
# Oceà Iapetus

L'oceà Iapetus' o oceà Jàpet va ser un paleooceà que va existir entre 600 i 400 milions d'anys enrere, entre els períodes neoproterozoic i paleozoic, aquest oceà es formà arran de la separació de Proto-lauràsia. En l'hemisferi sud de la Terra, aquest oceà estava ubicat entre Laurència (Escòcia, Amèrica del Nord i Groenlàndia) a l'oest, Bàltica format per (Escandinàvia i Europa oriental) a l'est i Avalonia (Illes Britàniques, Europa nord-occidental) al sud, a més d'altres territoris menors emergits i situats al nord d'Avalonia (que actualment són part de Nova Anglaterra, Nova Escòcia i Acadia).
L'oceà Iapetus es considera el precursor de l'oceà Atlàntic, per això va rebre el nom del tità de la mitologia grega Iapetus, pare d'Atlas el qual origina el nom d'"Atlàntic".
Forma part d'aquest oceà el mar de Tornquist situat entre Avalonia i Bàltica
Aquest oceà va desaparèixer quan, després de les orogènesi caledoniana, Acàdica i Tacònica, es va formar el supercontinent Euramèrica entre els períodes cambrià i ordovicià fa 400 milions d'anys.

## Referències

* ↑ /aɪˈæpɪtəs/ Wells, John. «Iapetus and tonotopy». John Wells's phonetic blog, 14-04-2010. [Consulta: 21 abril 2010].
* ↑ El nom de Iapetus va ser primer usat per Harland & Gayer (1972), anteriorment es deia oceà Proto-Atlantic
# Oclusiva dental sonora

L'oclusiva dental sonora és un fonema que es transcriu com a [d̪] a l'alfabet fonètic internacional, és a dir, igual que l'oclusiva alveolar sonora amb un signe diacrític de dentalització a sota. De fet, acostuma a ser un al·lòfon d'aquest so, ja que determinades llengües prefereixen la pronunciació dental i d'altres l'alveolar. És una consonant perquè hi ha interrupció del pas de l'aire amb la llengua. S'articula de manera dental, ja que la punta de la llengua toca les dents superiors. És un so sonor en haver-hi vibració de les cordes vocals. En català és una variant del fonema alveolar corresponent.
Alfabet fonètic internacional :
Vocals :
Anterior
Quasi- anterior
Central
Quasi- posterior
Posterior
Tancada
•iy
•ɨʉ
•ɯu
•ɪʏ
•ɪ̈ʊ̈
ʊ
•eø
•ɘɵ
•ɤo
•e̞ø̞
•əɵ̞
•ɤ̞o̞
•ɛœ
•ɜɞ
•ʌɔ
•æ
ɐ
•aɶ
•äɒ̈
•ɑɒ
Quasitancada
Semitancada
Mitjana
Semioberta
Quasioberta
Oberta :
Consonants :
Les taules contenen símbols fonètics que potser no es mostrin correctament en alguns navegadors. :
# Inhibidor selectiu de la renina

Els inhibidors selectiu de la renina són fàrmacs antihipertensius que actuen inhibint el sistema renina-angiotensina (SRA) en el punt d'activació, bloquejant la conversió de l'angitensinògen a angiotensina I, amb la consegüent disminució dels nivells de l'angiotensina I i angiotensina II.
L'únic representant és l'aliskirèn (Rasilez®), que a diferència d'altres inhibidors del SRA que causen augment compensatori de l'activitat de la renina plasmàtica (ARP), l'aliskirèn disminueix l'ARP en un 50-80% en hipertensos, es desconeixen les implicacions clíniques d'aquest efecte.
L'aliskirèn ha mostrat reduir la TA de manera similar a altres anihipertensius, no es disposa de dades d'eficàcia en variables de morbilitat i mortalitat cardiovascular, ni s'ha avaluat la seguretat a llarg termini.

## Referències

Avaluació de medicaments de l'ICS. desembre 2008. «Enllaç».
# Thermochrous neurophaea

Thermochrous neurophaea és una espècie de lepidòpter zigenoïdeu de la família dels himantoptèrids (Himantopteridae), subfamília Anomoeotinae.
És endèmica de Tanzània.

## Referències

* ↑ «Funet - Thermochrous». [Consulta: 2 març 2025].
# Associació del Futbol Argentí

El futbol argentí és dirigit per l'Associació del Futbol Argentí (AFA) (en castellà: Asociación del Fútbol Argentino). Té la seu a Buenos Aires. És membre de la FIFA i la CONMEBOL.
Té al seu càrrec la selecció de futbol de l'Argentina i organitza el Campionat argentí de futbol, així com el futbol femení i el futbol sala.

## Història

L'Argentine Association Football League va ser fundada el 21 de febrer de 1893. És la federació futbolística més antiga de Sud-amèrica. El 1903 fou reanomenada Argentine Football Association, i el 1912 traduí el seu nom a l'espanyol esdevenint Asociación Argentina de Football.
Una federació paral·lela anomenada Federación Argentina de Football fou fundada el 1912, que posteriorment s'uní a l'AFA. El mateix succeí amb l'Asociacion Amateurs de Football, fundada el 1919 i unida a l'AFA el 1926.
Amb la fusió el 1926 la federació adoptà el nom Asociación Amateur de Argentina de Football i amb la professionaltizació del futbol el 1931 fou anomenada Asociación de Football Amateur y Profesionales. La Liga Argentina de Football es fundà el 1931 i s'uní a l'Asociación de Football Amateur y Profesionales el 3 de novembre de 1934, formant l'actual Asociación del Fútbol Argentino.

## Referències

* ↑ «A un siglo del primer campeonato», 06-03-2016. Arxivat de l'original el 2016-03-06. [Consulta: 29 abril 2023].
* ↑ Iwanczuk, Jorge. Historia del fútbol amateur en la Argentina. [Argentina: publisher not identified], [1992?]. ISBN 950-43-4384-8.

## Vegeu també

* Futbol a l'Argentina
* Selecció de futbol de l'Argentina

## Enllaços externs

* Web de l'AFA
* Història del futbol argentí Arxivat 2007-11-20 a Wayback Machine.
* Futbol de l'interior
* Futbol de l'interior (ascens)
# Odontologia forense

L'Odontologia forense és l'aplicació dels coneixements odontològics amb fins d'identificació i té utilitat en els camps dret Laboral, Civil i Penal. És la branca de l'odontologia que tracta el maneig i l'examen adequat de l'evidència dental i de la valoració i la presentació de les troballes dentals, que puguin tenir interès per part de la justícia. L'odontologia forense és molt important i abasta temes rellevants per a les investigacions judicials com ara: dictàmens d'edat, recol·lecció d'evidència odontològica en delictes sexuals, maltractament infantil o responsabilitat professional, entre d'altres.
També presenta gran utilitat per:
* Indicar de qui és el cadàver que s'ha trobat.
* Determinar si la causa de la mort té com a origen algun acte delictiu.
* Conèixer a la víctima i també al possible o probable victimari.
* Lliurar el cos als familiars.
* Tràmits de documents d'identitat en persones abandonades, o el tràmit d'adopció de menors gràcies al fet que està en capacitat d'emetre un dictamen d'edat.
* A la tipificació del delicte de lesió personal en determinar la naturalesa d'aquesta.
* Col·laborar en la detecció de la Síndrome de Nen Maltractat, ja que en la gran majoria dels casos es troben lesions en la cavitat oral i teixits peribucals.
* Ajudar en la detecció de delicte sexual i casos de responsabilitat professional.

## Referències

* ↑ «Bureau of Legal Dentistry». boldlab.ubc.ca. Arxivat de l'original el 2013-08-29. [Consulta: 6 setembre 2013].
* ↑ American Board of Forensic Odontology. Abfo.org. Retrieved on 2016-12-19.
* ↑ Douglas, John E., Mark Olshaker (1995). Mindhunter: Inside the FBI's Elite Serial Crime Unit. New York: Scribner. ISBN 978-0-671-01375-2
* ↑ Odontología forense a Penal Chiclayo
* ↑ «A comparison between direct and indirect methods available for human bite mark analysis». Journal of Forensic Science, 49, 1, 2004, pàg. 111–118. PMID: 14979355.

## Enllaços externs

* The American Board of Forensic Odontology
* The American Society of Forensic Odontology
* The Australian Society of Forensic Odontology
* The British Association for Forensic Odontology Arxivat 2014-06-21 a Wayback Machine.
* The Armed Forces Institute of Pathology (AFIP)
# Oestron

L'Oestron és una llengua inventada per J.R.R. Tolkien en el context de la seva obra literària referida a la Terra Mitjana. En diverses ocasions se l'anomena Llengua Comuna o Comú. En els temps de la Guerra de l'Anell, l'Oestron era la llengua de tots els homes i hòbbits que vivien a les zones que antany pertanyien a Góndor i Àrnor, i també dels habitants de les ribes occidentals de l'Anduin, a excepció dels habitants del bosc de Drúadan, els Dudendalins, i els Rohirrim. L'Oestron, actuava com a llengua franca a les terres a l'oest de Rhûn, era la llengua pública dels nans, i la base d'algunes llengües dels orcs. Originàriament l'oestron era una barreja d'Adûnaic i de les llengües dels pobles de les costes de la Terra Mitjana. Aquesta barreja es produiria al llarg de la Segona Edat amb l'establiment d'assentaments de numenoreans a les costes de la Terra Mitjana. Després de l'arribada d'Eléndil, va rebre importants aportacions provinents del Sindarin, i fou en aquesta forma en la que s'expandí. La llengua dels hòbbits és una variant rústica de l'oestron. Les llengües dels homes de Rhovanion i de Rohan estaven emparentades amb l'oestron, ja que totes descendien de les llengües dels Edain i els seus parents.

## Referències

* Foster, Robert. Guia Completa de la Tierra Media (H-Z). Planeta de Agostini, 2002. ISBN 84-395-9623-5.
# Astor capgrís

L'astor capgrís (Tachyspiza poliocephala; syn: Accipiter poliocephalus) és un ocell rapinyaire de la família dels accipítrids (Accipitridae). Habita boscos de la regió de Nova Guinea, a les illes Aru i Raja Ampat, Nova Guinea, Arxipèlag D'Entrecasteaux i de Louisiade. El seu estat de conservació es considera de risc mínim.

## Taxonomia

Tradicionalment l'astor capgrís estava classificat dins el gènere Accipiter. Tanmateix, estudis filogenètics moleculars van trobar que aquest gènere era polifilètic i es va proposar reordenar les seves espècies en 5 gèneres monofilètics. En base a aquests estudis, el Congrés Ornitològic Internacional, en la seva llista mundial d'ocells (versió 14.2, 2024) transferí aquesta espècie al gènere Tachyspiza, que fou recuperat per a tal fí.
Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat dins del gènere Accipiter.

## Referències

* ↑ «Astor capgrís». Cercaterm. TERMCAT, Centre de Terminologia. Rev. 11 desembre 2022 (català)
* 1 2 Gill, Frank; Donsker, David. «Hoatzin, New World vultures, Secretarybird, raptors – IOC World Bird List» (en anglès). IOC World Bird List v14.2. [Consulta: 25 octubre 2024].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 278. ISBN 978-84-16728-37-4.
* ↑ BirdLife International. «Grey-headed Goshawk. Accipiter poliocephalus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ Mindell, D; Fuchs, J; Johnson, J. Phylogeny, taxonomy, and geographic diversity of diurnal raptors: Falconiformes, Accipitriformes, and Cathartiformes (en anglès). Birds of Prey: Biology and conservation in the XXI century. Cham, Suïssa: Sarasola, J.H.; Grange, J.M.; Negro, J.J. (eds.), 2018, p. 3–32. ISBN 978-3-319-73744-7.
* ↑ Catanach, Therese A; Halley, Matthew R; Pirro, Stacy «Enigmas no longer: using ultraconserved elements to place several unusual hawk taxa and address the non-monophyly of the genus Accipiter (Accipitriformes: Accipitridae)» (en anglès). Biological Journal of the Linnean Society, 22-03-2024. DOI: 10.1093/biolinnean/blae028. ISSN: 0024-4066.
# Astor de Meyer

L'astor de Meyer (Astur meyerianus; syn: Accipiter meyerianus) és una espècie d'ocell de la família dels accipítrids (Accipitridae). Habita zones de bosc a les Moluques, Nova Guinea, Arxipèlag de Bismarck i Illes Salomó. El seu estat de conservació es considera de risc mínim.

## Taxonomia

Tradicionalment l'astor de Meyer estava classificat dins el gènere Accipiter. Tanmateix, estudis filogenètics moleculars van trobar que aquest gènere era polifilètic i es va proposar reordenar les seves espècies en 5 gèneres monofilètics. En base a aquests estudis, el Congrés Ornitològic Internacional, en la seva llista mundial d'ocells (versió 14.2, 2024) transferí aquesta espècie al gènere Astur, que fou recuperat per a tal fí.
Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat dins del gènere Accipiter.

## Referències

* ↑ «Astor de Meyer». Cercaterm. TERMCAT, Centre de Terminologia. Rev. 26 desembre 2022 (català)
* 1 2 Gill, Frank; Donsker, David. «Hoatzin, New World vultures, Secretarybird, raptors – IOC World Bird List» (en anglès). IOC World Bird List v14.2. [Consulta: 25 octubre 2024].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 280. ISBN 978-84-16728-37-4.
* ↑ BirdLife International. «Meyer's Goshawk. Accipiter meyerianus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 26 desembre 2022].
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ Mindell, D; Fuchs, J; Johnson, J. Phylogeny, taxonomy, and geographic diversity of diurnal raptors: Falconiformes, Accipitriformes, and Cathartiformes (en anglès). Birds of Prey: Biology and conservation in the XXI century. Cham, Suïssa: Sarasola, J.H.; Grange, J.M.; Negro, J.J. (eds.), 2018, p. 3–32. ISBN 978-3-319-73744-7.
* ↑ Catanach, Therese A; Halley, Matthew R; Pirro, Stacy «Enigmas no longer: using ultraconserved elements to place several unusual hawk taxa and address the non-monophyly of the genus Accipiter (Accipitriformes: Accipitridae)» (en anglès). Biological Journal of the Linnean Society, 22-03-2024. DOI: 10.1093/biolinnean/blae028. ISSN: 0024-4066.
# Atenció flotant

L'atenció flotant és una expressió creada per Sigmund Freud per designar la regla tècnica segons la qual l'analista ha d'escoltar el pacient sense privilegiar cap element del discurs d'aquest i deixant obrar la pròpia activitat inconscient. Freud plantejà aquesta tècnica en Consells al metge sobre el tractament psicoanalític el 1912: «No hem de donar una importància particular a res del que sentim i convé que li prestem a tot la mateixa atenció flotant». L'atenció flotant suposa, per part de l'analista, la supressió momentània dels seus prejudicis conscients i defenses inconscients.
D'acord amb la tècnica de l'atenció flotant, el psicoanalista no ha de privilegiar, en l'escolta, cap element del discurs de l'analitzat. L'atenció flotant és, en relació amb l'analista, el procés corresponent o contrapunt de l'associació lliure (per la manera no selectiva amb què l'analitzat comunica les seues ocurrències en l'anàlisi).
L'atenció flotant és un dels tres elements o preceptes que formen part de la disposició psíquica del psicoanalista (els altres dos en són la neutralitat i la regla d'abstinència). El conjunt d'aquests tres elements crea una atmosfera de comunicació "d'inconscient a inconscient" que fa possible l'associació lliure.
Segons Freud, per a l'analista «(la) tècnica és molt senzilla. Desautoritza qualsevol recurs auxiliar, fins tot prendre anotacions, segons després veurem, i consisteix a no voler fixar-se {merken} en res en particular i prestar a tot el que un escolta la mateixa atenció flotant».

## Referències

* ↑ «Atención flotante». [Consulta: 2 juny 2010].
* ↑ Freud, Sigmund, Consejos al médico sobre el tratamiento psicoanalítico en Obras Completas, Vol. XII, Amorrotu, B. Aires 9a edició, 1996, p. 111, ISBN 950-518-588-X (Títol original: Ratschläge für den Arzt bei der psychoanalytischen Behandlung, 1937).

## Bibliografia

* Laplanche, Jean & Jean-Bertrand Pontalis, Diccionari de Psicoanàlisi, Paidos, B.Aires 9ª. Edició 2007, ISBN 950-12-7321-0 (Títol original: Vocabulaire de la Psychanalyse, 1967).
* Jean-Michel Quidonoz, Reading Freud. A Chronological Exploration of Freud's Writings. The New Library of Psychoanalysis. Routledge. ISBN 1-58391-746-2-hbk.